જ્ઞાનવિમલસૂરિનું સાહિત્યમાં પ્રાદાન વિષય ઉપર વક્તા શ્રી અભય દોશી દ્વારા રજૂઆત કરવામાં આવી હતી તો વક્તા શ્રી સમીર ભટ્ટ દ્વારા ગાંધીયુગનું દલિત સાહિત્ય વિષય ઉપર સમજ આપવામાં આવી હતી તેમજ નારીવિમર્શ ઉપર સુંદર વિશ્લેષણ શ્રી ઇલા આરબ મહેતા દ્વારા કરવામાં આવ્યુ હતું. સાહિત્ય એક સામાજિક રચના ઉપર વકતા શ્રી વિદ્યુત જોષી દ્વારા સુંદર રીતે પ્રકાશ પાડવામાં આવ્યો હતો તો વક્તા શ્રી રૂપલ મહેતા દ્વારા ડીઝીટલ વર્લ્ડ અને સાહિત્ય વિષય ઉપર ઉપસ્થિત શ્રોતાગણને સરળ સમજ આપવામાં આવી હતી તો શ્રી ધવલભાઈ મહેતા દ્વારા અર્થશાસ્ત્ર વિષય ઉપર વિસ્તૃત છણાવટ કરવામાં આવી હતી.